É bod bə́ ngátádi tíe ai dulu anə́ ḿból Ńtondôbə a ngábéndē Mósɛs bə́ nə̄ nâ: 14Etsíg yā mīǹkán mí mvóg Yúda ńdzɔ̄ é ngátádi tíe ai dulu ḿból mīńsāmbá myábá mí ngábə́ ńtāān. Nahsôn mɔ́n Aminadav énye a dzôge ǹkunda wábá. 15Netanel mɔ́n Tsuar énye a ngábə́ á dzóege ǹkundǎ yā ébəga mvóg Isakâr. 16Eliav mɔ́n Hélôn énye a ngábə́ á dzóege ǹkundǎ yā ébəgá mvóg Zabulón. 17Ábōg bə́ ngáman tyé étɔbɔgɔ, ńdɔ̄ bɔ́n bə́ Gershôn ai bɔ́n bə́ Merarǐ yā bə́ kadəgə bəgə étɔbɔgɔ bə́ ngátíe ai dulu. 18Á mvús, ńdɔ etsíg yā ńkān bɔ́n bə́ Rúben é ngátíe ai dulu ai miǹsámbá myábán.Elitsur, mɔ́n Shedeûr énye a ngábə́ dzôge ǹkunda wóé. 19Shelumiel mɔ́n Tsurishadái énye a ngábə́ dzôge ǹkundǎ yā ébəgá mvóg Simeón. 20Elyasaf mɔ́n Déwel, énye a ngábə́ dzôge ǹkundǎ yā ébəgá mvóg Gad. 21Ńdɔ̄ mvóg Kehat bə́ ngátíe ai dulu, bə́ bə̄gə́ mīḿfūfúb mí byə́m bə́ kadəgə lóŋ étɔbɔgɔ ósúsúa yə̄ nâ bâsuan. 22Ńdɔ etsíg ńkán mvóg Éfraím é ngátíe ai dulu. Elishama, mɔ́n Amihud énye a ngábə́ dzóege ǹkunda wóé.